recursal/SuperWikiNEXT-32B huggingface dataset:
**สมบัติ แก้วทิตย์** เป็นนักดนตรีชาวไทย มือกีตาร์และหัวหน้าวงดอนผีบิน วงดนตรีแนวแทรช เมทัล โดยนอกจากเล่นกีตาร์แล้วยังทำหน้าที่แต่งเนื้อร้องให้กับทางวง ซึ่งเนื้อเพลงที่สมบัติ แก้วทิตย์ แต่งให้กับวงดอนผีบินจะมีลักษณะคล้ายบทกวีที่ไพเราะ แต่ส่วนใหญ่จะถูกบรรเลงด้วยดนตรีที่หนักหน่วง และขับร้องออกมาแบบเดธเมทัล ในขณะเดียวกันเขาก็ได้แสดงความสามารถทางดนตรีออกมาในรูปแบบของเพลงบรรเลง (Instrumental) ที่มีอยู่ในทุกอัลบั้มของดอนผีบิน โดยสมบัติ แก้วทิตย์ เคยได้รับรางวัลสีสันอะวอร์ดส์ สาขาเพลงบรรเลงยอดเยี่ยม ร่วมกับวงดอนผีบิน 2 สมัยซ้อน ในพ.ศ. 2541 และ พ.ศ. 2542 จากเพลง *Return To The Nature II* ในอัลบั้ม สองฟากฝั่ง และเพลง *ใดใดไร้ยืนยง* ในอัลบั้มสัญญาณเยือน

นอกจากนี้เขายังเป็นผู้ออกแบบและวาดภาพปกอัลบั้มของดอนผีบินด้วยตนเองอีกด้วย

ปัจจุบันสมบัติ แก้วทิตย์ นอกจากจะเป็นนักดนตรีแล้ว ยังหันมาทำงานด้านศิลปะและงานอนุรักษ์ธรรมชาติ รวมทั้งสอนศิลปะให้กับเยาวชนในจังหวัดน่านโดยเป็นผู้ก่อตั้งศูนย์ปลูกจิตสำนึกสิ่งแวดล้อมโลก **ภูสันตะวันลับฟ้า** ตำบลศรีภูมิ อำเภอท่าวังผา จังหวัดน่าน จนได้รับรางวัลลูกโลกสีเขียว ในปี 2548  โดยเรื่องราวในการทำงานด้านอนุรักษ์ธรรมชาติควบคู่กับงานศิลปะของเขาเคยถูกเผยแพร่ผ่านทางรายการ *จุดชนวนความคิด* ทางเนชั่นทีวี, *รายการสารคดีปราชญ์เดินดิน* ทางช่องโมเดิร์นไนน์ ทีวี และ *รายการคนไทยหัวใจไม่ท้อ* ทางช่อง 5 นอกจากนี้ยังได้รับปริญญาวิทยาศาสตรมหาบัณฑิตกิตติมศักดิ์ สาขาวิชาสิ่งแวดล้อมศึกษา จากมหาวิทยาลัยราชภัฏอุตรดิตถ์

โดยในปี 2558 สมบัติ แก้วทิตย์ ได้รับเลือกจากนิตยสาร **สารคดี** ให้เป็น 1 ใน 30 คน ในฐานะของ *ผู้จุดประกายสีเขียว*

ประวัติ
-------

สมบัติ แก้วทิตย์ เกิดเมื่อวันที่ 1 กรกฎาคม พ.ศ. 2502 ที่บ้านดอนตัน ตำบลศรีภูมิ อำเภอท่าวังผา จังหวัดน่าน จบการศึกษาปริญญาตรีด้านศิลปกรรม จากมหาวิทยาลัยบูรพา จังหวัดชลบุรี จากนั้นรับราชการครู โดยสอนวิชาศิลปะที่โรงเรียนบ้านสันเจริญ อำเภอท่าวังผา ก่อนจะย้ายมาสอนที่โรงเรียนบ้านน้ำโมงปางสา และโรงเรียนบ้านน้ำลักใต้

ดอนผีบิน
--------

ผลงานเพลง
---------

* *โลกมืด* (พ.ศ. 2536)
* *เส้นทางสายมรณะ* (พ.ศ. 2537)
* *อุบาทว์-อุบัติ* (พ.ศ. 2539)
* *สองฟากฝั่ง* (พ.ศ. 2540)
* *สัญญาณเยือน* (พ.ศ. 2543)
* *ปรากฏการณ์-ปรากฏกาย* (พ.ศ. 2545)
* *แดนดินทิพย์ :Utopia-Part 1* (พ.ศ. 2556)
* *Return To The Nature* (พ.ศ. 2556)
* *แสงสองสู่พันธนาการ :Utopia-Part 2* (พ.ศ. 2559)

อ้างอิง
-------



1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2011-08-25. สืบค้นเมื่อ 2015-11-29.
2. ↑
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2015-11-29.
**วัดสวนหลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองนครศรีธรรมราช จังหวัดนครศรีธรรมราช ตั้งอยู่ในเขตเมืองโบราณพระเวียง

ประวัติ
-------

วัดสวนหลวงเป็นวัดโบราณหลักฐานการสร้างไม่แน่ชัดว่าสร้างขึ้นสมัยใด ตั้งอยู่ในเมืองโบราณพระเวียง กล่าวกันว่าพื้นที่ตั้งวัดนั้นแต่เดิมเป็นอุทยานหลวงของพระเจ้าศรีธรรมาโศกราช ต่อมาสถาปนาขึ้นเป็นวัดให้ชื่อว่า "วัดสวนหลวง" แต่เดิมเคยมีเนื้อที่ 22 ไร่ 1 งาน 30 ตารางวา เนื่องจากเมื่อ พ.ศ. 2450 ทางราชการได้ตัดถนนนครศรีธรรมราชร่อนพิบูลย์ หรือถนนราชดำเนิน วัดสวนหลวงจึงถูกแบ่งออกเป็น 2 ส่วน คือ วัดสวนหลวงตะวันตกและวัดสวนหลวงตะวันออก จนกระทั่งหลังสงครามโลกครั้งที่ 2 วัดสวนหลวงตะวันออกได้ร้างไป เหลือเพียงวัดสวนหลวงตะวันตกเท่านั้น

สำนักงานพระพุทธศาสนาแห่งชาติระบุว่าวัดสวนหลวงตั้งวัดเมื่อ พ.ศ. 1861 ได้รับพระราชทานวิสุงคามสีมาเมื่อ พ.ศ. 2183

วัดสวนหลวงได้รับการประกาศขึ้นทะเบียนโบราณสถาน ในราชกิจจานุเบกษา เล่ม 140 ตอนพิเศษ 134 ง หน้า 8 วันที่ 8 มิถุนายน 2566 พื้นที่โบราณสถาน พื้นที่ ก. ประมาณ 1 ไร่ 62.91 ตารางวา พื้นที่ ข. ประมาณ 3 งาน 37.50 ตารางวา

หลักฐานทางโบราณคดีสำคัญ
-----------------------

หลักฐานทางโบราณคดีสำคัญ ได้แก่ อุโบสถไม่ปรากฏปีก่อสร้างที่ชัดเจน อุโบสถเป็นอาคารก่อิฐถือปูนชั้นเดียว ผนังระหว่างประตูทางเข้าอุโบสถ ตกแต่งประติมากรรมปูนปั้นรูปพระพุทธเจ้าตอนเสด็จลงจากดาวดึงส์ คู่กับรอยพระพุทธบาท ใบเสมาหินทรายสมัยอยุธยา ที่ปักทางด้านทิศตะวันออกและทิศตะวันตกเฉียงใตเหนือของอุโบสถ วัดยังมีบ่อน้ำโบราณ (ปล้องบ่อน้ำดินเผา) อยู่ทางทิศตะวันออกเฉียงเหนือใกล้กำแพงวัดสวนหลวงขุดพบเมื่อ พ.ศ. 2552 ซึ่งพบเศษเครื่องถ้วยจีนและเศษภาชนะดินเผาท้องถิ่นจำนวนมาก ปูชนียวัตถุมีพระพุทธรูปทรงเครื่อง ปางอุ้มบาตร เป็นพระพุทธรูปสำริด ศิลปะอยุธยา สูงรวมฐาน 1.90 เมตร พระนามสมเด็จเจ้าลาวทอง และธรรมมาสน์ไม้พร้อมบันไดนาค ปัจจุบันจัดแสดงที่พิพิธภัณฑสถานแห่งชาติ นครศรีธรรมราช

อ้างอิง
-------

1. ↑  กรมศิลปากร. "วัดสวนหลวง" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 23 มีนาคม 2567. เข้าถึงจาก
2. ↑  "วัดสวนหลวง". สำนักงานพระพุทธศาสนาแห่งชาติ.
3. ↑  "โบราณสถานวัดสวนหลวง". สำนักศิลปากรที่ ๑๒ นครศรีธรรมราช.
**ดราก็อลยุบ "ดราฌา" มิฮาอิลอวิช** (เซอร์เบีย: Драгољуб Дража Михаиловић; 27 เมษายน ค.ศ. 1893 – 17 กรกฎาคม ค.ศ. 1946) เป็นนายพลชาวเซิร์บแห่งยูโกสลาเวียในช่วงสงครามโลกครั้งที่สอง เขาเป็นผู้จงรักภักดีต่อราชวงศ์อย่างเด็ดเดี่ยว เขาได้ล่าถอยกองกำลังไปยังภูเขาที่อยู่ใกล้กับกรุงเบลเกรด เมื่อเยอรมันได้เข้ารุกรานยูโกสลาเวียในเดือนเมษายน ค.ศ. 1941 และได้จัดตั้งกลุ่มกองโจรที่รู้จักกันในนาม"กลุ่มแยกตัวของเชทนิกส์แห่งกองทัพยูโกสลาเวีย" 

องค์กรนี้ได้เป็นที่รู้จักกันทั่วไปในนามว่า เชทนิกส์ แม้ว่าชื่อขององค์กรจะถูกเปลี่ยนในเวลาต่อมาเป็นกองทัพยูโกสลาเวียในปิตุภูมิ(JVUO, ЈВУО) ก่อตั้งขึ้นเป็นขบวนการต่อต้านยูโกสลาเวียกลุ่มแรก ที่เป็นฝ่ายจงรักภักดีต่อกษัตริย์และชาตินิยม เป็นฝ่ายปรปักษ์กับอีกฝ่าย กลุ่มพลพรรคของยอซีป บรอซ ตีโตที่เป็นฝ่ายคอมมิวนิสต์ ในช่วงแรก, ทั้งสองกลุ่มต่างได้ปฏิบัติการในแบบคู่ขนาน แต่เมื่อถึงปลายปี ค.ศ. 1941 ได้เริ่มต้นในการต่อสู้กับอีกฝ่ายในความพยายามที่จะเข้าควบคุมยูโกสลาเวียในช่วงหลังสงคราม กลุ่มเชทนิกส์ส่วนมากต่างให้ความร่วมมือหรือจัดตั้งความตกลงชั่วคราว (modus vivendi) กับฝ่ายอักษะ การให้ความร่วมมือของมิฮาอิลอวิชเองกับ Milan Nedić และ Dimitrije Ljotić ที่สงครามได้ยุติลง ภายหลังสงคราม, มิฮาอิลอวิชถูกจับกุมโดยฝ่ายคอมมิวนิสต์ เขาถูกนำตัวขึ้นศาลและถูกตัดสินว่ามีความผิดในข้อหากบฏต่อแผ่นดินและอาชญากรรมสงครามโดยเจ้าหน้าที่คอมมิวนิสต์แห่งสหพันธ์สาธารณรัฐสังคมนิยมยูโกสลาเวีย และต้องโทษประหารชีวิตด้วยการยิงเป้าแบบชุดทีมในเบลเกรด ลักษณะและขอบเขตของความรับผิดชอบของเขาจากการให้ความร่วมมือและการสังหารหมู่ต่อเผ่าพันธุ์ยังคงเป็นที่ถกเถียงกัน เมื่อวันที่ 14 พฤษภาคม ค.ศ. 2015 มิฮาอิลอวิชได้รับการกู้ชื่อเสียงภายหลังจากการพิจารณาคดีใหม่โดยศาลสูงสุดแห่งความยุติธรรม (Supreme Court of Cassation) ศาลอุทธรณ์สูงสุดในเซอร์เบีย

เชิงอรรถ
--------

### หมายเหตุ

1. ↑  ผู้สนับสนุนของเขาเรียกว่า **ลุงดราฌา** (Чича Дража

### อ้างอิง

1. ↑  Tomasevich 1975, p. 271. sfn error: no target: CITEREFTomasevich1975 (help)
2. ↑  Draža Mihailović – Na krstu sudbine – Pero Simić: Laguna 2013
3. ↑  Miloslav Samardzic: General Mihailović Draža i opšta istorija četničkog pokreta Draža General Mihailović and the general history of the Chetnik movement. 2 vols 4 Ed Novi pogledi, Kragujevac, 2005
4. ↑  Draža Mihailović – Na krstu sudbine – Pero Simić: Laguna 2013
5. ↑  Draža Mihailović – Na krstu sudbine – Pero Simić: Laguna 2013
บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

  

พระสาทิสลักษณ์พระอัครมเหสีเสี้ยวเสียนชุน
**จักรพรรดินีเสี้ยวเสียนฉุน** (จีน: 孝賢純; พินอิน: *Xiào Xián Chún*) เป็นพระอัครมเหสีพระองค์แรกในจักรพรรดิเฉียนหลง

พระราชประวัติ
-------------

จักรพรรดินีเสี้ยวเสียนชุนหรือฟู่ฉาฮองเฮาทรงมาจากจากราชสกุลสกุล **ฟู่ฉา** (富察) ทรงเป็นธิดาคนเดียวของ ฟู่ฉา หลี่หรงเป่า มีน้องชายคือ ฟู่ฉา ฝูเหิง พระนางได้อภิเษกสมรสกับองค์ชายสี่ก่อนที่จะเป็นเป่าชินหวัง (宝亲王/寶親王) (ต่อมาครองราชย์เป็นจักรพรรดิเฉียนหลง) มีพระอิสริยยศเป็น **ตี้ฝูจิ้น** และหลังจากนั้นเมื่อองค์ชายเป่าชินหวังได้ขึ้นเสวยราชย์สมบัติเป็น จักรพรรดิเฉียนหลง จึงทรงแต่งตั้งพระนางเป็น **สมเด็จพระจักรพรรดินี** พระนางฟู่ฉาทรงเป็นที่รักและโปรดปรานของ จักรพรรดิเฉียนหลงมาก จึงมักจะทรงติดตาม จักรพรรดิเฉียนหลงเสด็จประพาสทั่วประเทศจีนอยู่เสมอจักรพรรดิเฉียนหลง ต่อมาในปี ค.ศ. 1748 ในช่วงหนึ่งของการประพาสตามหัวเมืองภาคใต้ของประเทศจีน พระนางฟู่ฉาทรงพระประชวรหนักเและสิ้นพระชนม์ในวันที่ 8 เมษายน ค.ศ.1748 ขณะพระชันษา 36 พรรษาพระศพถูกฝังอยู่ในสุสานชิงตะวันออก และการสิ้นพระชนม์ของพระนางนั้นทำให้จักรพรรดิเฉียนหลงทรงเสียพระทัยมากหลังจากที่พระนางสิ้นพระชนม์ จักรพรรดิเฉียนหลงมักจะแต่งกลอนรำพันและกลอนเชิดชูพระนางอยู่หลายบท และทุก ๆ ครั้งก่อนที่พระองค์จะเสด็จไปที่ใดก็พระองค์ก็จะทรงไปเยี่ยมหลุมพระศพของพระนางอยู่เสมอ กล่าวได้ว่าพระนางฟู่ฉานั้นเป็นผู้ที่จักรพรรดิเฉียนหลง ทรงรักและให้เกียรติมากที่สุดผู้หนึ่ง..

อ้างอิง
-------


| ก่อนหน้า |  | จักรพรรดินีเซี่ยวเสียนฉุน |  | ถัดไป |
| --- | --- | --- | --- | --- |
| **จักรพรรดินีเสี้ยวจิงเสี้ยน** |  |  **จักรพรรดินีแห่งจักรวรรดิชิง (ราชวงศ์ชิง)**  |  | **จักรพรรดินีจี้** |

| * ด
* ค
* ก
ภรรยาในจักรพรรดิเฉียนหลง |
| --- |
| จักรพรรดินี | 
* จักรพรรดินีเซี่ยวเสียนฉุน
* จักรพรรดินีจี้
* จักรพรรดินีเซี่ยวอี๋ฉุน

 |
| หวงกุ้ยเฟย | 
* ฮุ่ยเสียนหวงกุ้ยเฟย
* เจ๋อหมิ่นหวงกุ้ยเฟย
* ฉุนฮุ่ยหวงกุ้ยเฟย
* ซูเจียหวงกุ้ยเฟย
* ชิ่งกงหวงกุ้ยเฟย

 |
| กุ้ยเฟย | 
* อวี๋กุ้ยเฟย
* หวั่นกุ้ยเฟย
* อิ่งกุ้ยเฟย
* ซินกุ้ยเฟย
* สวินกุ้ยเฟย

 |
| เฟย | 
* ซูเฟย
* อวี้เฟย
* หรงเฟย
* จิ้นเฟย
* ตุนเฟย
* ฟางเฟย

 |
| ผิน | 
* อี๋ผิน
* อี๋ผิน
* สวินผิน
* กงผิน
* เซิ่นผิน
* เฉิงผิน

 |
| กุ้ยเหริน | 
* ซุ่นกุ้ยเหริน
* เอ้อกุ้ยเหริน
* โซ่วกุ้ยเหริน
* รุ่ยกุ้ยเหริน
* ลู่กุ้ยเหริน
* ไป๋กุ้ยเหริน
* อู่กุ้ยเหริน
* จินกุ้ยเหริน
* เซิ่นกุ้ยเหริน
* ซินกุ้ยเหริน
* ฝูกุ้ยเหริน
* ซิ่วกุ้ยเหริน
* น่ากุ้ยเหริน

 |
| ฉางไจ้ | 
* ขุยฉางไจ้
* หนิงฉางไจ้
* ผิงฉางไจ้
* จางฉางไจ้

 |
| ตาอิ้ง | 
* เสียงตาอิ้ง
* หลานตาอิ้ง

 |
**พลตำรวจตรีจรูญเกียรติ ปานแก้ว** (เกิด 26 พฤศจิกายน 2511) เป็นรองผู้บัญชาการกองบัญชาการตำรวจสอบสวนกลาง รักษาราชการแทนผู้บังคับการกองบังคับการตำรวจทางหลวง และอดีตผู้บังคับการกองบังคับการป้องกันปราบปรามการทุจริตและประพฤติมิชอบ

ประวัติ
-------

พลตำรวจตรีจรูญเกียรติ มีชื่อเล่นว่า เต่า เกิดเมื่อวันที่ 26 พฤศจิกายน 2511 ที่จังหวัดสุพรรณบุรี มีบิดารับราชการในกรมราชทัณฑ์ มารดาเป็นแม่ค้าขายลอตเตอรี่ จบการศึกษาจากโรงเรียนเตรียมทหาร รุ่นที่ 29 (ตท.29) โรงเรียนนายร้อยตำรวจ รุ่นที่ 45

รับราชการ
---------

พลตำรวจตรีจรูญเกียรติเริ่มต้นรับราชการเป็นตำรวจตระเวนชายแดน สังกัดกองร้อยตำรวจตระเวนชายแดนที่ 144 อำเภอหนองหญ้าปล้อง จังหวัดเพชรบุรี จากนั้นจึงได้เลื่อนตำแหน่งขึ้นมาเรื่อย ๆ จนได้ดำรงตำแหน่ง ผู้บังคับการกองบังคับการป้องกันปราบปรามการทุจริตและประพฤติมิชอบ รักษาราชการแทนผู้บังคับการกองบังคับการตำรวจทางหลวง เเละรองผู้บัญชาการตำรวจสอบสวนกลาง แต่คดีที่เกี่ยวข้องกับส่วยทางหลวง สติ๊กเกอร์รถบรรทุก ไม่สามารถจัดการได้ มีข้อสงสัยจากสังคมว่าอาจจะมีส่วนในการรับเงินทุจริต มีการร้องเรียนไปยังหน่วยงานต่างๆและสื่อมวลชนแต่ก็ไม่มีความเคลื่อนไหวใดๆ

ผลงาน
-----

พลตํารวจตรีจรูญเกียรติมีบทบาทสำคัญในการบุกจับกุมบุคคลที่มีชื่อเสียงหลายราย ดังนี้

* ศรีสุวรรณ จรรยา นักร้องเรียนชื่อดัง
* วีระชาติ รัศมี นายกเทศมนตรีตำบลตลุกดู่ จังหวัดอุทัยธานี ลูกเขยของชาดา ไทยเศรษฐ์ รัฐมนตรีช่วยว่าการกระทรวงมหาดไทย
* รัชฎา สุริยกุล ณ อยุธยา อดีตอธิบดีกรมอุทยานแห่งชาติ สัตว์ป่า และพันธุ์พืช

อ้างอิง
-------

1. 1 2  ประวัติ "พล.ต.ต.จรูญเกียรติ ปานแก้ว" ผู้ไม่เกรงกลัวอิทธิพล และเคยบุกค้น "ชาดา ไทยเศรษฐ์"
2. ↑  พล.ต.ต.จรูญเกียรติ ปานแก้ว โต้คดีส่วยทางหลวงไม่คืบ
3. ↑  เปิดประวัติ "บิ๊กเต่า" พล.ต.ต.จรูญเกียรติ ปานแก้ว ผู้ท้าชน บิ๊กโจ๊ก หมัดต่อหมัด
4. ↑  พล.ต.ต.จรูญเกียรติ ปานแก้ว รักษาราชการแทน ผบก.ทล.
**รัชยาวีร์ วีระสุทธิมาศ** ชื่อเล่น **ว่าน** เป็นที่รู้จักกันในชื่อการแสดงว่า **ว่าน วันวาน** (เกิด 3 กันยายน 2532) เป็นศิลปินเพลง และนักร้องชาวไทย

ประวัติ
-------

รัชยาวีร์เกิดเมื่อวันอาทิตย์ที่ 3 กันยายน 2532 เป็นบุตรสาวคนโตในบรรดาพี่น้อง 2 คน ซึ่งน้องสาวของเธอคือ โบกี้ไลอ้อน นักร้อง นักแต่งเพลงชื่อดัง

เข้าสู่วงการ
------------

เริ่มเข้าสู่วงการเพลงตั้งแต่เข้าร่วมเวที*เดอะวอยซ์ไทยแลนด์ (ฤดูกาลที่ 4)* เมื่อปี 2558 ร่วมกับโบกี้ไลอ้อนน้องสาวของเธอ และได้ร้องเพลงชื่อ "แพ้หัวใจตัวเอง" ซึ่งเป็นเพลงประกอบละคร *เพียงชายคนนี้ไม่ใช่ผู้วิเศษ* หลังจากนั้นว่านก็มีผลงานเพลงอย่างต่อเนื่อง ซึ่งส่วนใหญ่เป็นเพลงประกอบละคร เธอได้ออกซิงเกิลแรกของตัวเองชื่อ "เท่านั้นที่อยากฟัง (Say it!)" เมื่อเดือนมีนาคม 2563 ภายใต้สังกัด Yolker โดยได้ฟีทเจอริ่งกับแรปเปอร์หนุ่ม Autta

ต่อมาในช่วงเดือนกรกฎาคมปีเดียวกัน เธอได้ปล่อยซิงเกิลที่ 2 ชื่อ แคราย ภายใต้สังกัดเดิมซึ่งเธอได้ลงมือเขียนเพลงนี้ด้วยตัวเอง โดยเปรียบเทียบแยกแครายใกล้บ้านของเธอที่รถติดเป็นเวลานานเหมือนกับความรักของคน 2 คนที่ไปไหนไม่ได้ติดอยู่กับความรักเดิม ๆ

ในปลายปีเดียวกัน เธอได้ย้ายมาสังกัดค่ายใหม่อย่างเลิฟอีส และได้ปล่อยซิงเกิลที่ 3 ชื่อ กรรไกร ออกมาเมื่อวันที่ 4 ธันวาคม 2563 ต่อมาในเดือนกรกฎาคม 2564 ว่านได้กลับมาพร้อมกับซิงเกิลที่ 4 ชื่อ "พอแล้ว" โดยได้ แน็ป-ชนัทธา สายศิลา อดีตนักร้องนำของวงเรโทรสเปกต์ มาแต่งคำร้องและทำนองให้

อ้างอิง
-------

1. ↑  ว่านวันวาน นักร้องสาวเสียงทรงพลังถ่ายทอดเนื้อหาเพลงได้อย่างลึกซึ้งถึงอารมณ์
2. ↑  ว่าน วันวาน - โบกี้ไลอ้อน สองพี่น้องเสียงดี กับความสวยที่กินกันไม่ลง !
3. ↑  ‘เท่านี้ที่อยากฟัง (Say it!)’ ซิงเกิลทางการแรกของ ‘ว่าน วันวาน’ สำเนียง Chill-Hop ที่เท่ ร่วมสมัย เรียบง่าย
4. ↑  ‘ว่าน วันวาน’ปล่อยซิงเกิ้ลใหม่ จากแยกรถติด คิดเขียนออกมาเป็นเพลง‘แคราย’
5. ↑  ว่าน วันวาน ส่งซิงเกิลใหม่ล่าสุด "พอแล้ว" ได้ แน็ป อดีตนักร้องนำของวง Retrospect กลับมาร่วมงานอีกครั้ง
การทำประมงพื้นบ้านในรูปแบบของการยกยอยักษ์ที่คลองปากประ
**คลองปากประ** เป็นคลองในจังหวัดพัทลุง มีต้นน้ำเกิดจากเขาไม่มีชื่อในอำเภอศรีบรรพต ไหลเป็นเส้นแบ่งเขต อำเภอศรีบรรพต กับอำเภอป่าพะยอม และอำเภอควนขนุน กับอำเภอป่าพะยอม วกเข้าอำเภอควนขนุน แล้วไหลเป็นเส้นแบ่งเขตอำเภอควนขนุนกับอำเภอเมืองพัทลุง จนไปลงทะเลสาบสงขลา คลองมีความยาว 61 กิโลเมตร

ชื่อของคลองเรียกแตกต่างกันไป โดยในช่วงต้นน้ำมีชื่อเรียกว่า คลองตลิ่งชัน คลองปันแต และคลองกระถิน ส่วนปากน้ำเรียก "ปากประ" เนื่องจากในสมัยก่อนบริเวณนี้เป็นปากน้ำที่มีปลาชุกชุม จึงมีชื่อว่า "ปากปลา" ต่อมาคงเรียกเพี้ยนกันไป

ชาวบ้านชุมชนคลองปากประมีการทำประมงพื้นบ้านในรูปแบบของการยกยอยักษ์ที่มีลักษณะเป็นยอขนาดใหญ่ มีรูปร่างสามเหลี่ยม มุมทั้งสี่ยึดโยงกับไม้รวกหรือไม้ไผ่ ซึ่งนิยมยกกันในช่วงเช้าหรือเย็น

อ้างอิง
-------

1. ↑  สำนักงานราชบัณฑิตยสภา. *อักขรานุกรมภูมิศาสตร์ไทย เล่ม ๓ (อักษร น-ม) ฉบับราชบัณฑิตยสภา*. พิมพ์ครั้งที่ ๔. กรุงเทพมหานคร : เดอะ เบสท์ เพรส แอนด์ ครีเอชั่น, ๒๕๖๐. (แก้ไขปรับปรุงข้อมูลเมื่อ พ.ศ. ๒๕๖๓)
2. ↑  "ประวัติคลองปากประ หมู่ที่ 4 บ้านชายคลองเทศบาลตำบลพนางตุง". เทศบาลตำบลพนางตุง. คลังข้อมูลเก่าเก็บจากแหล่งเดิมเมื่อ 2022-07-02. สืบค้นเมื่อ 2024-01-20.
3. ↑  "เที่ยว"พัทลุง"วันธรรมดาที่ไม่ธรรมดา อเมซิ่งทะเลน้อย-ควายน้ำน่ารัก ตื่นตายอยักษ์คลองปากประ". ผู้จัดการออนไลน์.
**กู้ด ชาร์ล็อตต์** (อังกฤษ: Good Charlotte) เป็นวงแนวป็อป-พังค์จาก วาลดอร์ฟ รัฐแมรี่แลนด์ (Waldorf, Maryland) ก่อตั้งวงมาตั้งแต่ปี พ.ศ. 2539 นำโดย 2 พี่น้องฝาแฝด Joel Madden (ร้องนำ) และ Benji Madden (กีต้าร์) ร่วมด้วย 2 เพื่อนสนิท Billy Martin (กีต้าร์) และ Paul Thomas (เบส) มีเพลงฮิตอย่าง "I Just Wanna Live" และ "Girls And Boys"

ประวัติ
-------

กู้ด ชาร์ล็อตต์ได้ฟอร์มตัวกันในปี พ.ศ. 2539 อัลบั้มแรกของพวกเขาเปิดตัววางแผงในอีก 3 ปีถัดมาหลังจากตั้งวง อัลบั้มต่อมาคือ The Young and the Hopeless ซึ่งวางแผงในเดือนตุลาคม ปี 2545
อัลบั้ม The Young and the Hopeless ได้รับรางวัลแผ่นทองคำขาวมอบโดย RIAA 3 รางวัลจากผลงานเพลง อัลบัมเดี่ยวดัง คือ "Lifestyles of the Rich and Famous," "Boys and Girls," "Hold On" ทำให้พวกเขาได้ออกรายการ Saturday Night Live ได้ลงปก หนังสือ Rolling Stone นิตยสารเพลง Alternative Press หนังสือ New York Times ก็ได้ลงรายละเอียดและประวัติของวงนี้ด้วย และนอกจากนั้นพวกเขาก็ได้ออกโฆษณาทาง CNN และ The Today Show วงกู้ด ชาร์ล็อตต์ก็ยังสามารถเรียกคะแนนนิยมจากแฟนคลับของ MTV ได้อีกด้วย โดยที่ 2 พี่น้องตระกูลแมดเดนครั้งหนึ่งได้เป็นพิธีกรรายการ All Things Rock มิวสิกวิดีโอของพวกเขาก็ติดอันดับบนชาร์ทของ MTV และ MTV2 และในขณะเดียวกันเพลง "The Anthem" ก็ได้รับรางวัล "Viewers Choice" ที่งาน MTV Video Music Awards 2546

ทางวงได้ตระเวนออกทัวร์โดยไม่หยุดพัก แสดงให้เห็นบนเวทีทั่วโลกติดต่อกันนานถึง 20 เดือน กู้ด ชาร์ล็อตต์ยังถือโอกาสทำกิจกรรมพิเศษอีกหลายอย่าง ทั้งเป็นนักร้องรับเชิญให้กับเมสท์ ( Mest ) และ เอ็น.อี.อาร์.ดี. (N.E.R.D.) ทำเสื้อผ้ายี่ห้อเลเวล 27 (Level 27) และยี่ห้ออื่น ๆ รวมถึงยังทำของเล่นอีกด้วย ในเดือนพฤษภาคม พ.ศ. 2547 พี่น้องแมดเดนยังทำค่ายเพลงเอง ชื่อว่าดีซี แฟล็ก เร็คคอร์ดส์ (DC Flag Records) โดยทำอัลบั้มให้กับโลลา เรย์ (Lola Ray) และฮาเซน สตรีท (Hazen Street)

เมื่อจะออกอัลบั้มที่สาม กู้ด ชาร์ล็อตต์ต้องการใส่ความสัมพันธ์ของสมาชิกในวง และการติดต่อขอร่วมงานกับอีริค วาเลนไทน์ (Eric Valentine) ผู้อยู่เบื้องหลังการทำงานในอัลบั้มแรก ทางวงทำเพลงเกือบ 30 เพลงตั้งแต่เดือนมีนาคมไปจนถึงสิงหาคม พ.ศ. 2547 ณ แบร์ฟุต สตูดิโอของวาเลนไทน์ในลอสแอนเจลิส
อัลบั้มที่ 3 The Chronicles of Life and Death ออกวางขายปี พ.ศ. 2547 อัลบั้มขึ้นอันดับ 3 บิลบอร์ด มีเพลงดังอย่าง "Predictable" และ "I Just Wanna Live"

"Good Morning Revival" คือผลงานชุดที่ 4 ของกู้ด ชาร์ล็อตต์ ที่มาพร้อมกับทิศทางดนตรีใหม่ โดยมีการนำซาวนด์ดนตรีที่หลากหลายมาผสมผสานในอัลบั้มนี้มากขึ้น ไม่ว่าจะเป็นการนำอิทธิพลดนตรีแดนซ์มาใส่ไว้ในอัลบั้ม, เพลงบัลลาด, ไปจนถึงเพลงร็อกที่สนุกสนาน โดยในอัลบั้มนี้ กู้ด ชาร์ล็อตต์ได้กลับมาร่วมงานกับ ดอน กิลมอร์ (Don Gilmore) (‎ลินคิน พาร์ค ,เอฟริล ลาวีน) โปรดิวเซอร์ชื่อดังที่เคยเป็นโปรดิวเซอร์ในผลงานชุดแรกของวงอีกครั้ง ประเดิมซิงเกิลแรกด้วย "Keep Your Hands Off My Girl"

ผลงาน
-----

* Good Charlotte (2000)
* The Young and the Hopeless (2002)
* The Chronicles of Life and Death (2004)
* Good Morning Revival (2007)
* Cardiology (2010)

แหล่งข้อมูลอื่น
---------------

* เก็บถาวร 2006-10-10 ที่ เวย์แบ็กแมชชีน
**มานะศักดิ์ จันทร์ประสงค์** (เกิด 31 มีนาคม พ.ศ. 2521) เป็นที่ปรึกษารัฐมนตรีช่วยว่าการกระทรวงการคลัง เคยเป็นสมาชิกสภาผู้แทนราษฎรจังหวัดนนทบุรี 2 สมัย

ประวัติ
-------

มานะศักดิ์ จันทร์ประสงค์ เกิดเมื่อวันที่ 31 มีนาคม พ.ศ. 2521 เป็นบุตรคนที่ 4 ของนายถวิล และ นางพิมพา จันทร์ประสงค์ สำเร็จการศึกษาระดับปริญญาตรี สาขาการตลาด จากประเทศอังกฤษ และ ปริญญาโท วิศวกรรมศาสตรมหาบัณฑิต สาขา Computer Engineering Management จากมหาวิทยาลัยอัสสัมชัญ

งานการเมือง
-----------

มานะศักดิ์ ประกอบอาชีพเกี่ยวกับอสังหาริมทรัพย์ ซึ่งเป็นกิจการของครอบครัว ก่อนที่จะได้รับเลือกตั้งเป็นสมาชิกสภาผู้แทนราษฎรจังหวัดนนทบุรีครั้งแรกใน พ.ศ. 2550 สังกัดพรรคพลังประชาชน (พ.ศ. 2541) ต่อมาเมื่อศาลรัฐธรรมนูญได้มีคำสั่งให้ยุบพรรคพลังประชาชนจากคดียุบพรรคการเมือง พ.ศ. 2551 เขาก็ย้ายไปสังกัดพรรคภูมิใจไทย 

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ซึ่งกลับมาใช้ระบบเขตเลือกตั้งแบบเขตเล็กหรือแบบเขตเดียวเบอร์เดียวอีกครั้ง มานะศักดิ์ ลงสมัครรับเลือกตั้งในพื้นที่เขต 3 จังหวัดนนทบุรี สังกัดพรรคภูมิใจไทย แต่ไม่ได้รับเลือกตั้ง โดยพ่ายแพ้ให้กับ นางวไลพร อัจฉริยะประสิทธิ์ จากพรรคเพื่อไทย 

ต่อมาในปี พ.ศ. 2556 เขาได้เข้าเป็นสมาชิกพรรคประชาธิปัตย์ พร้อมกับมารดา  

และในปี พ.ศ. 2561 หลังจากที่นางวไลพร อัจฉริยะประสิทธิ์ พร้อมบุตรชายและหลานชายย้ายไปร่วมงานกับพรรคประชาธิปัตย์ มานะศักดิ์ก็ย้ายมาร่วมงานกับพรรคเพื่อไทย และได้กลับมาเป็นสมาชิกสภาผู้แทนราษฎรในพื้นที่เดิมอีกครั้ง โดยสามารถเอาชนะการเลือกตั้งในเขตเลือกตั้งที่ 3 จังหวัดนนทบุรี ในปีต่อมาได้สำเร็จ   แต่ในปี 2566 เขาไม่ได้รับเลือกตั้ง ต่อมาได้รับแต่งตั้งเป็นที่ปรึกษารัฐมนตรีช่วยว่าการกระทรวงการคลัง

### สมาชิกสภาผู้แทนราษฎร

มานะศักดิ์ จันทร์ประสงค์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนนทบุรี สังกัดพรรคพลังประชาชน → พรรคภูมิใจไทย
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนนทบุรี สังกัดพรรคเพื่อไทย

เครื่องราชอิสริยาภรณ์
---------------------

* พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  นักการเมืองถิ่นจังหวัดนนทบุรี. ดร.ประเสริฐ สิทธิจิรพัฒน์ สำนักวิจัยและพัฒนา สถาบันพระปกเกล้า. 2553
2. ↑
3. ↑
4. ↑  อดีตส.ส.'พิมพา'ควงลูกชายซบเข้า'ประชาธิปัตย์'
5. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2019-08-20. สืบค้นเมื่อ 2019-08-20.
6. ↑
7. ↑
8. ↑  ครม.เศรษฐา เห็นชอบตั้ง ขรก.การเมือง 34 ตำแหน่ง - ชัย วัชรงค์ โฆษกป้ายแดง
9. ↑  ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๒, ๒๒ พฤศจิกายน ๒๕๖๖
10. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔
**โอน้อยออก** เป็น กระบวนการสั้นๆ ที่เด็กๆ นิยมใช้เพื่อ **คัดสรร จัดลำดับ แบ่งกลุ่ม แยกข้าง** ฯลฯ ก่อนจะเริ่มเล่นเกมต่างๆ ที่ต้องมีการคัดแยกทีม หรือเรียงลำดับก่อนหลัง ด้วยการนับ"จำนวน"คนที่ หงาย หรือ คว่ำฝ่ามือ เป็นเครื่องแบ่ง และมักใช้คัดสรร เมื่อมีเด็กตั้งแต่ 3 คนขึ้นไป ถ้าเหลือ 2 คน จะใช้การ "เป่ายิ้งฉุบ" หรือ "เป่ายิงฉุบ" แทน น่าประหลาดใจที่ "โอน้อยออก" และ "เป่ายิงฉุบ" เป็นที่แพร่หลายไปทั่วประเทศ ทั้งๆ ที่การสื่อสารยุคก่อน ไม่สะดวกง่ายดาย แต่เด็กทุกภูมิภาค ล้วนรู้จัก "โอน้อยออก" เหมือนๆ กัน

ส่วนเด็กต่างประเทศ เท่าที่ทราบ ไม่ค่อยมี "โอน้อยออก" แต่มักใช้การ เป่ายิงฉุบ (หรือที่ภาษาอังกฤษเรียก **hammer-paper-scissors** หรือ **Rock-paper-scissors**) เพื่อคัดสรร ไม่ว่าจะมีกี่คน ก็ เป่ายิงฉุบ ไปเรื่อยๆ โดยที่หากมีจำนวนเยอะมากกว่า 3 การแสดงมือเป่ายิงฉุบจะเป็นเพียง การ*นับจำนวน* ผู้ที่แสดงมือ ค้อน-กรรไกร-กระดาษ สิ่งใดน้อยก็ถือว่าตกรอบออกไปก่อน ต่อเมื่อเหลือ 2 คน การเป่ายิงฉุบ จึงใช้การตัดสิน **สิทธิ์ที่เหนือกว่า** ของ ค้อน-กรรไกร-กระดาษ

ยกตัวอย่างการโอน้อยออก เช่น ก่อนการเล่นทอยเส้น หากมีจำนวนเด็กตั้งแต่ 3 คนขึ้นไป ก็จะต้องทำการจัดเรียง ว่าใคร อยู่ลำดับแรก เริ่มทอยก่อน (โดยทั่วไป ทุกคนต้องการเป็นคนสุดท้าย) 

เด็กๆ จะเริ่มเรียก "มา โอน้อยออก กัน" จากนั้นทุกคนก็รวมกลุ่มยืนล้อมเป็นวง แล้วยื่นท่อนแขนตั้งแต่ศอกลงมาถึงมือ ออกมาหนึ่งข้าง ตั้งฉากกับลำตัว หรือขนานกับพื้นโลก เหยียดฝ่ามือ หันสันมือลงกับพื้น (นิ้วโป้งอยู่ด้านบน นิ้วก้อยอยู่ด้านล่าง) คล้ายท่า จะจับมือทักทายของฝรั่ง แล้ว สะบัดฝ่ามือแกว่งตามแนวนอน คล้ายการทำท่าพัด พร้อมกับช่วยกันเปล่งเสียงคำว่า "โอ...น้อย...อ่อก" ด้วยการลากเสียงคำว่า "โอ" และ/หรือ ลากเสียงคำว่า "น้อย" เพื่อเป็นการนัดพร้อม และออกเสียงห้วนๆ สั้นๆ กับคำว่า "ออก" เพื่อให้ทุกคนที่ล้อมวง เลือกว่า จะ "หงายฝ่ามือ" หรือ "คว่ำฝ่ามือ" ใคร หรือ กลุ่มใด แสดงผล "หงายฝ่ามือ" หรือ "คว่ำฝ่ามือ" มีจำนวนน้อยกว่า (เสียงส่วนน้อย) ก็เท่ากับว่าแพ้ ตกรอบไปก่อน คนที่เหลือ ก็ "โอน้อยออก" กันต่อไป คัดเสียงส่วนน้อย ออกไปเรื่อยๆ จนเหลือ 2 คน ก็จะใช้วิธีการ เป่ายิ้งฉุบ หรือ เป่ายิงฉุบ แทน ก็จะได้ผู้ชนะสุดท้าย

แหล่งข้อมูลอื่น
---------------

* เก็บถาวร 2008-11-04 ที่ เวย์แบ็กแมชชีน
**โกะโจ ซาโตรุ** (ญี่ปุ่น: 五条 悟; โรมาจิ: *Gojō Satoru*) เป็นตัวละครจากมังงะเรื่อง *มหาเวทย์ผนึกมาร* ผลงานของเกเงะ อากูตามิ ปรากฏตัวครั้งแรกในซีรีส์มังงะเรื่องสั้นของอากูตามิเรื่อง *โรงเรียนเฉพาะทางไสยศาสตร์นครโตเกียว* ในฐานะอาจารย์ของโรงเรียนไสยเวทผู้ฝึกสอนเด็กหนุ่มต้องสาป อคคตสึ ยูตะ ซีรีส์เรื่องนี้ได้กลายเป็นภาคย้อนอดีตของ*มหาเวทย์ผนึกมาร*ในชื่อเรื่องว่า *มหาเวทย์ผนึกมาร 0: โรงเรียนเฉพาะทางไสยศาสตร์นครโตเกียว* ใน*มหาเวทย์ผนึกมาร* โกะโจได้รับบทบาทเดิมจากซีรีส์ก่อน โดยครั้งนี้เป็นมาเป็นอาจารย์ของนักเรียนชื่ออิตาโดริ ยูจิ นักเรียนผู้ต้องสาปเช่นเดียวกัน และต้องการช่วยเหลือยูจิให้แข็งแกร่งขึ้นมา ในขณะที่ปกป้องตัวละครอื่น ๆ ในซีรีส์ด้วย

เกเงะ อากูตามิสร้างตัวละครโกะโจขึ้นมาให้เป็นตัวละครที่แข็งแกร่งแต่น่ารักและเอาใจใส่นักเรียนของตน ในรูปแบบอนิเมะดัดแปลงโดยสตูดิโอ MAPPA โกะโจให้เสียงพากย์ภาษาญี่ปุ่นโดยยูอิจิ นากามูระ ส่วนเสียงพากย์ภาษาไทยให้เสียงโดยอภิชิต ลิขิตลิ้มปรีชา (อ้ายฉีอี้และ*มหาเวทย์ผนึกมาร 0*) และธวัช รัตตะชัย (ทรูไอดี)

อ้างอิง
-------

1. ↑  Hodgkins, Crystalyn (December 21, 2019). "Jujutsu Kaisen Anime Casts Yūichi Nakamura as Satoru Gojo". *Anime News Network*. สืบค้นเมื่อ December 21, 2019.

| * ด
* ค
* ก
*มหาเวทย์ผนึกมาร* โดยเกเงะ อากูตามิ |
| --- |
| สื่อ | 

|  |  |
| --- | --- |
| มังงะ | 
* รายชื่อตอน
* *มหาเวทย์ผนึกมาร 0: โรงเรียนเฉพาะทางไสยศาสตร์นครโตเกียว*

 |
| อนิเมะ | 
* รายชื่อตอน
* *มหาเวทย์ผนึกมาร 0*

 |

 |
| ตัวละคร | 
* อคคตสึ ยูตะ
* โกะโจ ซาโตรุ
* เซนอิง มากิ
* อิตาโดริ ยูจิ
* ฟุชิงุโระ เมงุมิ
* คุงิซากิ โนบาระ

 |
**ปลาปิรันยาดำ** หรือ **ปลาปิรันยาขาว** หรือ **ปลาปิรันยาตาแดง** (อังกฤษ: Black piranha, White piranha, Redeye piranha; ชื่อวิทยาศาสตร์: *Serrasalmus rhombeus*) ปลาน้ำจืดกินเนื้อชนิดหนึ่ง จำพวกปลาปิรันยา อยู่ในวงศ์ปลาปิรันยา (Serrasalmidae)

ปลาปิรันยาดำ มีลำตัวที่มีลักษณะยาวเรียวกว่าปลาปิรันย่าชนิดอื่น ลำตัวเป็นสีเทาเข้มจนออกสีเขียวมะกอกส่วนลำตัวด้านบนจะสีข้างจะมีจุดสีคล้ำ ๆ จำนวนมาก ได้ชื่อว่าเป็นปลาปิรันยาที่มีขนาดใหญ่ที่สุด โดยโตเต็มที่ยาวได้ถึง 45-55 เซนติเมตร และเป็นไปได้ว่าอาจยาวได้มากกว่านี้ แต่เป็นปลาปิรันยาเมื่อเทียบกับปลาปิรันยาชนิดอื่น เช่น ปลาปิรันยาแดง แล้ว ปลาปิรันยาดำจัดว่ามีความดุร้ายน้อยกว่ามาก โดยเป็นปลาที่อาศัยอยู่ตามลำพังตัวเดียว และมีนิสัยขี้อาย แต่ทว่าเป็นปลาที่มีแรงกัดของกรามเมื่อเทียบกันแล้วแรงที่สุดในโลก โดยมีการวิจัยด้วยทีมนักวิทยาศาสตร์ด้วยการวัดแรงกัดกับเครื่องมือพิเศษ ผลปรากฏว่าพลังกัดของปลาปิรันยาดำทำได้ถึง 320 นิวตัน สูงกว่าขนาดร่างกายถึง 30 เท่า เมื่อเทียบขนาดร่างกายกันแบบปอนด์ต่อปอนด์แล้วมีพลังมากกว่าจระเข้อเมริกันถึง 3 เท่า

สาเหตุที่แรงกัดของปลาปิรันยาดำมีมากขนาดนี้ อยู่ที่กล้ามเนื้อกรามอันแข็งแรงและมีขนาดใหญ่ โดยมีพื้นที่ของกล้ามเนื้อส่วนนี้มีมากกว่าร้อยละ 2 ของมวลร่างกายทั้งตัว ทั้งนี้ 1 นิวตันเท่ากับแรงที่ใช้เคลื่อนสิ่งของขนาด 1 กิโลกรัมไปได้ 1 เมตร ใน 1 วินาที ซึ่งแรงกัดของปลาปิรันยาดำนี้เทียบได้กับปลาปิรันยายักษ์ที่มีความยาว 70 เซนติเมตร น้ำหนัก 10 กิโลกรัม ซึ่งสูญพันธุ์ไปแล้วกว่า 5 ล้านปี

ปลาปิรันยาดำ กระจายพันธุ์ในลุ่มแม่น้ำขนาดใหญ่หลายสายในทวีปอเมริกาใต้ เช่น อะแมซอน, ปารานา, ยาตา และโอรีโนโก เป็นต้น

เป็นปลาปิรันยาอีกชนิดหนึ่งที่มีความอันตราย และนิยมเลี้ยงเป็นปลาสวยงาม

อ้างอิง
-------

1. ↑  "*Serrasalmus rhombeus* (Linnaeus, 1766)". itis.gov. สืบค้นเมื่อ 18 July 2014.
2. 1 2  "Rhombeus Piranha". piranha-info.com. คลังข้อมูลเก่าเก็บจากแหล่งเดิมเมื่อ 2015-02-17. สืบค้นเมื่อ 31 December 2013.
3. ↑  *Face Ripper*, "River Monsters" สารคดีทางอนิมอลพลาเน็ต. ทางทรูวิชั่นส์: อังคารที่ 31 ธันวาคม 2556
4. ↑  "พิสูจน์แรงกัดปิรันยาดำ". ไทยโพสต์. 24 December 2012. คลังข้อมูลเก่าเก็บจากแหล่งเดิมเมื่อ 2013-01-29. สืบค้นเมื่อ 31 December 2013.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ ***Serrasalmus rhombeus***

 ข้อมูลที่เกี่ยวข้องกับ Serrasalmus rhombeus ที่วิกิสปีชีส์
**ปี่แก้วนางหงษ์** เป็นภาพยนตร์ไทยแนวโรแมนติก ดราม่า ลึกลับ สยองขวัญ ปี 2513 สร้างจากบทประพันธ์ของเสน่ห์ โกมารชุน จากการกำกับของเสนีย์ โกมารชุน เข้าฉายครั้งแรกเมื่อวันที่ 26 มิถุนายน 2513 นำแสดงโดย มิตร ชัยบัญชา และสุทิศา พัฒนุช

ต่อมาได้มีการนำบทประพันธ์เรื่องนี้มาสร้างในรูปแบบละครโทรทัศน์ทั้งหมด 2 ครั้ง โดยครั้งแรกสร้างในปี 2550 โดยบริษัทอาร์เอสได้นำภาพยนตร์เรื่องนี้มาสร้างในรูปแบบละครโทรทัศน์และได้มีการดัดแปลงเนื้อหาพร้อมกับชื่อตัวละครให้ร่วมสมัย จากการกำกับของผิน เกรียงไกรสกุล นำแสดงโดยวรเวช ดานุวงศ์ และอิศริยา สายสนั่น ออกอากาศทางช่อง 3 ระหว่างวันที่ 14 ธันวาคม 2550 ถึง 19 มกราคม 2551

ครั้งที่ 2 ในปี 2561 สร้างโดยเมคเกอร์เจของจริยา แอนโฟเน่ จากการกำกับของเมธี เจริญพงศ์ ออกอากาศทางช่อง 3 เอชดี ระหว่างวันที่ 31 ตุลาคม ถึง 6 ธันวาคม 2561 นำแสดงโดย วรินทร ปัญหกาญจน์ และราณี แคมเปน ละครเรื่องนี้เป็นการพบกันครั้งแรกของ เกรท วรินทร และเก้า สุภัสสรา ก่อนที่ทั้งคู่จะแสดงนำในละครเรื่องเขาวานให้หนูเป็นสายลับ ในปีถัดมา

นักแสดง
-------

| ตัวละคร | ภาพยนตร์ปี 2513 | ละครโทรทัศน์ปี 2550 | ละครโทรทัศน์ปี 2561 |
| --- | --- | --- | --- |
| ราช | มิตร ชัยบัญชา | วรเวช ดานุวงศ์ | วรินทร ปัญหกาญจน์ |
| หงษ์ (2513)/ พิกุล (2550,2561) | สุทิศา พัฒนุช | อิศริยา สายสนั่น | ราณี แคมเปน |
| สารภี/นิสา (2513,2550,2561) | เยาวเรศ นิสากร | ชิดจันทร์ รุจิพรรณ | สุภัสสรา ธนชาต |
| พัน (2513)/สิน,สินธร (2550,2561) | อดุลย์ ดุลยรัตน์ | ดนัย จารุจินดา | อเล็กซ์ เรนเดลล์ |
|

อ้างอิง
-------

1. ↑  ปี่แก้วนางหงษ์ (2513)
2. ↑  ปี่แก้วนางหงส์ (2550)
3. ↑  ปี่แก้วนางหงส์ (2561)
ที่ประชุมว่าด้วยธรรมาภิบาลด้านอินเทอร์เน็ต ที่รีโอเดจาเนโร ปี 2550
**ที่ประชุมว่าด้วยธรรมาภิบาลด้านอินเทอร์เน็ต** (อังกฤษ: Internet Governance Forum) หรือ **ไอจีเอฟ** (IGF) เป็นการประชุมที่ผู้มีส่วนได้เสียหลายฝ่ายเข้าร่วม (multi-stakeholder forum) เพื่อการสนทนาเรื่องนโยบายการปกครองหรือการกำกับดูแลอินเทอร์เน็ต ซึ่งเลขาธิการสหประชาชาติประกาศจัดตั้งขึ้นอย่างเป็นทางการเมื่อเดือนกรกฎาคม 2549 และจัดให้มีการประชุมเป็นครั้งในเดือนตุลาคมและพฤศจิกายน 2549

ไอจีเอฟนำผู้มีส่วนได้เสียทุกฝ่ายเข้าร่วมในการแลกเปลี่ยนความคิดเห็น ไม่ว่าจะเป็นตัวแทนจากรัฐบาล ภาคธุรกิจ หรือประชาสังคม รวมทั้งชุมชนเทคนิคและชุมชนวิชาการ โดยทุกฝ่ายมีฐานะเท่าเทียมกันในกระบวนการที่เปิดกว้างและไม่กีดกัน

กิจกรรมในที่ประชุมไอจีเอฟ จะมีทั้งเวิร์กช็อป เวทีแลกเปลี่ยนแนวปฏิบัติที่ดีที่สุด เวทีแลกเปลี่ยนแบบเปิด และการพบปะของกลุ่ม "Dynamic Coalitions" ซึ่งทำงานร่วมกันในประเด็นเฉพาะ (เช่นเรื่องเพศสภาวะ ความปลอดภัยของเยาวชน เสรีภาพในการแสดงออก ปัญหาสแปม)

ประเด็นใหญ่หรือประเด็นแกนของเวิร์กช็อปและเวทีต่างๆ ในที่ประชุมคือ ความเปิดกว้าง (openness), ความมั่นคง (security), ความหลากหลาย (diversity), การเข้าถึง (access), และทรัพยากรจำเป็นสำหรับอินเทอร์เน็ต (critical Internet resources)

ตัวอย่างองค์กรที่เข้าร่วมเช่น Internet Society, ICANN, องค์กรดูแลชื่อโดเมนของประเทศต่างๆ, องค์กรผู้บริโภค, ยูนิเซฟ, ยูเนสโก, ผู้รายงานพิเศษด้านสิทธิฯของสหประชาชาติ, ตัวแทนจากหน่วยงานรัฐบาล, ไอทียู, องค์กรกำกับกิจการโทรคมนาคม, นักเคลื่อนไหว, บริษัทความมั่นคงด้านคอมพิวเตอร์, บริษัทผู้ให้บริการอินเทอร์เน็ต, กลุ่มผู้สนับสนุนเสรีภาพด้านอินเทอร์เน็ต, องค์กรพัฒนาเอกชนด้านการศึกษาและไอซีที

อ้างอิง
-------

1. ↑  "แถลงการณ์ตัวแทนภาคประชาสังคมโลกว่าด้วยธรรมาภิบาลด้านอินเทอร์เน็ต ปี 2554" (PDF). ilaw. 26 ตุลาคม 2544. คลังข้อมูลเก่าเก็บจากแหล่งเดิม (pdf)เมื่อ 2023-07-28. สืบค้นเมื่อ 5 กรกฎาคม 2555. `{{cite web}}`: ตรวจสอบค่าวันที่ใน: `|accessdate=` (help)
2. ↑  The Internet Governance Forum (IGF)

แหล่งข้อมูลอื่น
---------------

* Internet Governance Forum

### เว็บการประชุม

* IGF - บากู 2012
* IGF - ไนโรบี 2011 เก็บถาวร 2013-06-01 ที่ เวย์แบ็กแมชชีน
* IGF - วิลนีอุส 2010
* IGF - ชาร์ม เอล-ชีค 2009 เก็บถาวร 2013-06-06 ที่ เวย์แบ็กแมชชีน
* IGF - ไฮเดอราบัด 2008 เก็บถาวร 2009-05-05 ที่ เวย์แบ็กแมชชีน
* IGF - รีโอเดจาเนโร 2007
* IGF - เอเธนส์ 2006
**วัดสามพราน** เป็นวัดในตำบลสามพราน อำเภอสามพราน จังหวัดนครปฐม มีสถาปัตยกรรมที่แปลกตา คือผสมผสานศิลปะไทยและจีนไว้ด้วยกัน เป็นแหล่งท่องเที่ยวที่ได้รับความนิยมโดยเฉพาะในช่วงตรุษจีน พุทธศาสนิกชนเดินทางมาทำบุญ กราบสักการะสิ่งศักดิ์สิทธิ์ ถือศีล และปฏิบัติธรรม รวมทั้งเที่ยวชมสิ่งก่อสร้างสำคัญของวัด คือ กุฏิพญามังกรตะกายฟ้า สูง 80 เมตรเปรียมเสมือนพรรษาที่พระพุทธเจ้าปรินิพพาน มี 16 ชั้น เป็นกุฏิทรงกลม ด้านนอกของกุฏิ มีมังกรสีเขียวขนาดใหญ่ พันรอบตัวอาคารจากด้านล่างไปจนถึงยอดตึก บันไดทางเดินเป็นลักษณะอุโมงค์ ด้านบนเป็นจุดชมวิว นอกจากนั้นภายในวัดยังมีพระพุทธรูปหลวงพ่อพุทโธภาวนา มีองค์สีทองปางประทานพร ประดิษฐานอยู่บนอาคารปฏิบัติธรรม ส่วนในพระอุโบสถเป็นที่ประดิษฐานของพระประธานองค์เล็กที่สุดและมากที่สุดในโลก 1,250 องค์

ปี พ.ศ. 2538 มีข่าวดัง เมื่อพระภาวนาพุทโธ ถูกดำเนินคดีข่มขืนบรรดาเด็กสาวชาวเขา ที่มาพักอาศัยภายในวัด ศาลพิพากษาจำคุกเป็นเวลาถึง 160 ปี แต่ตามกฎหมายสามารถจำคุกจำเลยได้เพียง 50 ปีเท่านั้น โทษจึงคงเหลือจำคุก 50 ปี หลังจากที่ผู้คนทราบข่าวนี้จึงไม่ค่อยมีใครไปเที่ยวนัก แต่ปัจจุบันมีผู้คนไปเที่ยวมากขึ้นขอบคุนค่ะ

อ้างอิง
-------

1. ↑  "เอกลักษณ์ "วัดสามพราน" ที่มีมังกรตัวใหญ่โอบล้อมตึก". *เนชั่น 22*. 24 พฤศจิกายน 2562.
2. ↑  "นักท่องเที่ยวแห่ชมกุฏิพญามังกรตะกายฟ้า วัดสามพราน จ.นครปฐม". *ช่อง 7*. 20 มกราคม 2563.
3. ↑  "มังกรตะกายฟ้า!!วัดสามพราน ที่ดังไกลไปทั่วโลก แท้ที่จริงแล้ว ซ่อนเอาไว้ด้วยคดีฉาวคาวผ้าเหลือง "ภาวนาพุทโธ"อดีตเจ้าอาวาส". *ทีนิวส์*. 18 มกราคม 2561.
**การทำอันดับข้อมูลให้เด่นสุด** หรือ **เอสอีโอ** (อังกฤษ: search engine optimization: SEO) เป็นการจัดทำ ปรับปรุงเว็บไซต์หรือเว็บเพจ เพื่อให้ติดอันดับต้น ๆ ในหน้าผลการค้นหาของเสิร์ชเอนจิน ด้วยวิธีการธรรมชาติหรือที่ไม่เสียค่าใช้จ่าย โดยวิธีการทำ SEO นั้นมีหลากหลายวิธีและขั้นตอน ตัวอย่างเช่น เพิ่ม Sitemap, เพิ่ม Robots.txt, เชื่อมต่อ Google Analytics, เชื่อมต่อ Google Search Console, วางโครงสร้างเว็บไซต์ รวมถึงการทำ Search Intent (วัตถุประสงค์ในการค้นหา) ซึ่งผ่านทางเป้าหมายของคำค้นหาที่ต้องการ ซึ่งเป็นส่วนหนึ่งของ การทำการตลาดผ่านระบบค้นหา หรือ search engine marketing (SEM)

**การทำอันดับข้อมูลให้เด่นสุด** หรือ **เอสอีโอ** (**SEO**) หมายถึง การจัดทำและปรับปรุงเว็บไซต์หรือเว็บเพจ เพื่อให้ติดอันดับต้น ๆ บนหน้าผลการค้นหา (SERPs) ของเสิร์ชเอนจินอย่าง Google โดยไม่ต้องเสียค่าใช้จ่าย

**วิธีการทำ SEO มีหลากหลายวิธีและขั้นตอน** ตัวอย่างเช่น:

* **เพิ่ม Sitemap:** เป็นไฟล์ที่ช่วยให้เสิร์ชเอนจินเข้าใจโครงสร้างของเว็บไซต์ และสามารถจัดทำดัชนีเนื้อหาในเว็บไซต์ได้อย่างมีประสิทธิภาพ
* **เพิ่ม Robots.txt:** เป็นไฟล์ที่บอกเสิร์ชเอนจินว่าหน้าเว็บใดบ้างที่ไม่ต้องการให้จัดทำดัชนี
* **เชื่อมต่อ Google Analytics:** เครื่องมือวิเคราะห์ข้อมูลการเข้าชมเว็บไซต์ ช่วยให้เข้าใจพฤติกรรมของผู้ใช้งาน
* **เชื่อมต่อ Google Search Console:** เครื่องมือที่ช่วยวิเคราะห์และแก้ไขข้อผิดพลาดของเว็บไซต์ ช่วยให้เว็บไซต์มีอันดับที่ดีขึ้นบน SERPs
* **วางโครงสร้างเว็บไซต์:** โครงสร้างเว็บไซต์ที่ดี ช่วยให้เสิร์ชเอนจินเข้าใจเนื้อหาในเว็บไซต์ได้ง่ายขึ้น
* **ทำ Search Intent:** วิเคราะห์ว่าผู้ใช้งานค้นหาอะไร เมื่อค้นหาคำคوائร์ดใด ๆ

**นอกจาก SEO ยังมีอีกส่วนหนึ่งที่เกี่ยวข้องคือ SEM หรือ Search Engine Marketing** ซึ่งหมายถึง การทำการตลาดผ่านระบบค้นหา โดยใช้ทั้ง SEO และโฆษณาออนไลน์ เพื่อเพิ่มโอกาสในการเข้าถึงกลุ่มเป้าหมาย

อ้างอิง
-------

1. ↑  คู่มือการปรับแต่งเว็บไซต์ให้ติดอันดับบนเครื่องมือการค้นหา (SEO
Village in Croatia
สำหรับthe East Indian catholic community ดูที่ Kupari

**กูปารี** (โครเอเชีย: Kupari) เป็นหมู่บ้านในประเทศโครเอเชีย ตั้งอยู่ทางตะวันออกเฉียงใต้ของดูบรอฟนีก และเป็นส่วนหนึ่งของเขตชูปาดูบรอวัซกา หมู่บ้านมีเส้นทางติดต่อเข้ากับทางด่วนสายเดแปด ข้อมูลจากสำมะโนปี 2021 ประชากรในกูปารีอยู่ที่ 950 คน

กูปารีเป็นที่ตั้งของศูนย์การท่องเที่ยวกูปารี (Kupari Tourist Complex) ซึ่งเป็นรีสอร์ตพักร้อนของกองทัพที่ถูกทิ้งร้างไปแล้ว นักธุรกิจชาวเช็กเกียสองคนซื้อที่เดินในกูปารีหลังสงครามโลกครั้งที่หนึ่ง ในเวลานั้นมีเพียงโรงงานผลิตอิฐตั้งอยู่ ต่อมาในปี 1921 นักธุรกิจชาวเช็กเกียร่วมกับรัฐบาลก่อตั้งกรันด์โฮเต็ลกูปารี (Grandhotel Kupari) เป็นรีสอร์ตและสปาขนาด 166 ห้อง 340 เตียง สร้างแล้วเสร็จในปี 1923 ในยุคสมัยรุ่งเรืองสุดของโรงแรม ที่นี่ถือเป็นโรงแรมที่หรูหราที่สุดในแถบดัลมาเชียใต้ และยังเป็นจุดเริ่มต้นของการวางแผนพัฒนาสู่การเป็น "รีเวียราสลาฟ" (Slavic Riviera) ต่อมา หลังสงครามโลกครั้งที่สอง กองทัพยูโกสลาเวียเข้ายึดครองรีสอร์ตและแปรสภาพเป็นศูนย์พักฟื้น จากนั้นมีการสร้างอาคารเพิ่มเติม ซึ่งรวมทั้งวิลลาเดี่ยวสำหรับผู้นำยูโกสลาเวีย โยซีป บรอซ ตีโต โดยเฉพาะ รวมถึงมีการสร้างโรงแรมรวมเก้าหลัง ความจุจำนวนแขกที่สามารถรับได้ในอ่าวนี้เพิ่มสูงขึ้นไปถึง 4,500 คน อย่างไรก็ตาม ระหว่างสงครามเอกราชโครเอเชีย พื้นที่นี้ได้รับความเสียหายอย่างหนัก และถูกทิ้งร้างในสภาพที่เสียหายนับจากนั้น

ในเดือนมีนาคม 2024 ยูทูเบอร์และนักธุรกิจ มิสเตอร์บีสต์ (เจมส์ "จิมมี" ดอนัลด์สัน) ปล่อยวิดีโอบนช่องยูทูบของเขาในชื่อ "เอาชีวิตรอด 7 วันในเมืองร้าง" (I Survived 7 Days In An Abandoned City) ที่เขา ทีมงาน และมาร์ก โรเบอร์ ใช้ชีวิตเจ็ดวันในกูปารี โดยใช้เวลาส่วนใหญ่อยู่ในอาคารของโรงแรมร้าง โฮเต็ลกอรีซีนา (Hotel Goricina)

อ้างอิง
-------

1. ↑  *Register of spatial units of the State Geodetic Administration of the Republic of Croatia*. Wikidata Q119585703
2. 1 2  แม่แบบ:Croatian Census 2021
3. ↑  Kupari Tourist Complex Croatian Ministry of Tourism (MINT)
4. ↑  Pravda, Petr (2017-08-28). "Opuštěné Kupari. Zašlá sláva českého podnikání v chorvatském turismu". *iDNES.cz* (ภาษาเช็ก). สืบค้นเมื่อ 2024-03-02.
5. ↑  "VIDEO: Mr Beast Uploads Dubrovnik Video, Millions To See Kupari". *Total Croatia*. สืบค้นเมื่อ 2024-03-02.
6. ↑  "MR. BEAST UPRAVO OBJAVIO VIDEO! Milijuni pregleda u prvih pola sata, Kupari kulisa za napušteni grad (VIDEO)". *dubrovackidnevnik.hr* (ภาษาโครเอเชีย). สืบค้นเมื่อ 2024-03-02.
**อย่างลึกซึ้งแด่คุณคนพิเศษ** เป็นสตูดิโออัลบั้มเต็มชุดที่ 4 ของ แจ้ ดนุพล แก้วกาญจน์ ออกวางแผงครั้งแรกเมื่อปลายปี 2531 ภายใต้สังกัดนิธิทัศน์ โปรโมชั่น ภายหลังจากความสำเร็จของอัลบั้มเทวดาเดินดิน โดยดนุพลยังคงทำหน้าที่เป็นโปรดิวเซอร์ และยังคงได้วงพลอย มาเป็นวงแบคอัพให้เช่นเดิม

อัลบั้มชุดนี้มีความพิเศษตรงที่ในช่วงแรกของการวางแผงได้มีการทำออกมาเป็นเพลงร้อง 9 เพลงในหน้า A และเป็นเพลงบรรเลง 9 เพลงในหน้า B โดยช่วงนั้นใช้ชื่อว่า 9+9 อย่างลึกซึ้งแด่คุณคนพิเศษ ส่วนที่มาของชื่ออัลบั้มมาจากการนำชื่อเพลงในอัลบั้มคือ อย่างลึกซึ้ง และ แด่คุณคนพิเศษ มารวมกันแต่กระแสตอบรับไม่ดีเท่าที่ควร ทำให้ในช่วงเดือนเมษายน 2532 ทางนิธิทัศน์จึงปรับรูปแบบมาเป็นเพลงร้องทั้ง 10 เพลงโดยได้เพิ่มเพลงใหม่เข้ามาคือเพลง ตะวันรัญจวน จากปลายปากกาของครูสมพจน์ สิงห์สุวรรณ ซึ่งได้นำเพลง สายัณห์รัญจวน กับ ตะวันตกดิน ที่อยู่ในอัลบั้มชุดนี้มารวมกัน

นอกจากเพลง ตะวันรัญจวน แล้วในอัลบั้มชุดนี้ยังมีเพลงที่น่าสนใจอาทิ ขาดเธอขาดใจ เพลงเก่าของวงดิอิมพอสซิเบิ้ล จากปลายปากกาของครูประดิษฐ์ อุตตะมัง ที่นำมาเรียบเรียงใหม่, สีดา จากปลายปากกาของ อารี อุไร หรือครูน้อยสุรพล โทณะวณิก ที่เขียนขึ้นจากเหตุการณ์โศกนาฏกรรมความรัก, น้ำตาฝน เพลงที่ดนุพลเขียนขึ้นจากเหตุการณ์จริงที่ประสบพบเจอ, อย่างลึกซึ้ง เพลงที่นำทำนองเพลงญี่ปุ่นมาใส่เนื้อไทย และแด่คุณคนพิเศษ เพลงท้ายอัลบั้มที่ดนุพลแต่งคำร้อง ทำนอง และเรียบเรียงเสียงประสาน ด้วยตัวเอง

เพลงในอัลบั้ม
-------------

| หน้า A |
| --- |
| ลำดับที่ | เพลง | คำร้อง | ทำนอง | เรียบเรียง |
| 1 | ตะวันรัญจวน | สมพจน์ สิงห์สุวรรณ |  |
| 2 | น้ำตาฝน | ดนุพล แก้วกาญจน์ |
| 3 | สีดา | อารี อุไร (สุรพล โทณะวณิก) | อภิไชย เย็นพูนสุข |
| 4 | หนึ่งคำลา | ดนุพล แก้วกาญจน์ |
| 5 | อย่างลึกซึ้ง | ตุลย์ อนุตรา | อากิโกะ โกบายาชิ | ศิริศักดิ์ นันทเสน (ติ๊ก ชิโร่) |
| หน้า B |
| 6 | ตะวันตกดิน | สมพจน์ สิงห์สุวรรณ | ปิติ ปิติวงศ์ |
| 7 | อึดอัด | ดนุพล แก้วกาญจน์ |
| 8 | ใจเดียวกัน | สมพจน์ สิงห์สุวรรณ | เดวิด เอ็ง |
| 9 | ขาดเธอขาดใจ | ประดิษฐ์ อุตตะมัง | ศรายุทธ สุปัญโญ |
| 10 | แด่คุณคนพิเศษ | ดนุพล แก้วกาญจน์ |
|

นักดนตรีในอัลบั้ม
-----------------

* ดนุพล แก้วกาญจน์ ร้องนำ กีตาร์

### วงพลอย

* อิศรพงศ์ ชุมสาย ณ อยุธยา คีย์บอร์ด ร้องประสาน หัวหน้าวง
* ศิริศักดิ์ นันทเสน กลอง ร้องประสาน
* วสุ แสงสิงแก้ว คีย์บอร์ด ร้องประสาน
* ศักดิ์ บุญเรือง (มืด ไข่มุก) เพอร์คัชชัน ร้องประสาน
* เดวิด เอง กีตาร์
* รักษ์ สวัสดิ์ซิตัง กีตาร์ ร้องประสาน
* อนุสาร คุณะดิลก เบส ร้องประสาน
* สมบูรณ์ สุทธิสัตตบุศย์ คีย์บอร์ด ร้องประสาน
* ปิติ ปิติวงศ์ คีย์บอร์ด ร้องประสาน

อ้างอิง
-------

1. ↑  จากเทวดาเดินดินถึงนิดนึงพอ สู่โอ๊ย โอ๊ย...คิดถึง"พี่แจ้"จัง
การก่อตั้ง
----------

**การก่อตั้ง การขยายตัวและเติบโตของโรงพยาบาล**
การก่อตั้ง

- 13 สิงหาคม พ.ศ. 2533 เปิดดำเนินการเป็น extened OPD มีเจ้าหน้าที่เพียง 6 คน มีนายแพทย์วีระพันธ์ ลีธนะกุล เป็นผู้อำนวยการ
- พฤษภาคม พ.ศ. 2535 นายแพทย์ชัยรัตน์ ลำโป เป็นผู้อำนวยการ
- พฤษภาคม พ.ศ. 2537 นายแพทย์หมัด หีมเหม เป็นผู้อำนวยการ

การขยายตัว
----------

การขยายตัว 
- กรกฎาคม พ.ศ. 2536 ได้รับงบประมาณก่อสร้างโรงพยาบาล 10 เตียง 

- กันยายน พ.ศ. 2537 เปิดบริการเป็นโรงพยาบาล 10 เตียง

- พฤษภาคม พ.ศ. 2540 นายแพทย์สุพล เจริญวิกกัย เป็นผู้อำนวยการ ถึงปัจจุบัน

- กันยายน พ.ศ. 2543 ได้รับงบประมาณก่อสร้างเป็นโรงพยาบาล 30 เตียง

- มีนาคม พ.ศ. 2544 เปิดบริการเป็นโรงพยาบาล 30 เตียงจนปัจจุบัน

**วิสัยทัศน์**

```
: โรงพยาบาลควนโดน เป็นโรงพยาบาลที่ให้บริการอย่างมีมาตรฐาน เป็นที่พึงพอใจแก่ชุมชนและผู้ให้บริการ
```

**พันธกิจ**

•พัฒนาระบบบริการให้ได้มาตรฐาน ภายใต้การบริหารจัดการที่ดี ควบคู่กับการส่งเสริมสุขภาพให้สอดคล้องกับวัฒนธรรมท้องถิ่น

•ดำเนินการให้มีการประกันคุณภาพงานบริการ

•ส่งเสริม สนับสนุน ชุมชนให้สามารถจัดการด้านสุขภาพได้ อย่างมีประสิทธิภาพ

•ส่งเสริม สนับสนุน สร้างขวัญและกำลังใจแก่เจ้าหน้าที่ทุกระดับ ให้มีความพร้อมในการพัฒนาคุณภาพอยู่เสมอ และเป็นแบบอย่างที่ดี ด้านสุขภาพแก่ประชาชน
**คอนเสิร์ต คอนเทสต์** เป็นรายการวาไรตี้แสดงสดและการประกวดร้องเพลง ผลิตโดย บริษัท เจเอสแอล จำกัด เริ่มออกอากาศครั้งแรก วันเสาร์ที่ 19 กรกฎาคม พ.ศ. 2529 สิ้นสุดวันเสาร์ที่ 12 มีนาคม พ.ศ. 2531 โดยเสนอเป็นประจำทุกวันเสาร์ เวลา 12.30 - 14.00 น. ทางสถานีวิทยุโทรทัศน์กองทัพบกช่อง 5 โดยมี ปัญญา นิรันดร์กุล และ ผุสชา โทณะวณิก เป็นพิธีกร

รายการ คอนเสิร์ต คอนเทสต์ เป็นรายการแรกๆ ของไทยที่เปิดโอกาสให้ผู้ชมทางบ้านได้เข้าประกวดการแข่งขันร้องเพลงของศิลปินเพลงต้นแบบในแต่ละสัปดาห์ ซึ่งศิลปินต้นแบบจะมาแสดงสดในรายการด้วย โดยมีการแข่งขันในรอบแชมป์ประจำสัปดาห์ รอบแชมป์ออฟเดอะแชมป์ และ รอบบิ๊กแชมป์ ตามลำดับ รายการนี้เป็นเวทีที่ทำให้มีผู้ชนะเลิศ(แชมป์)จากรายการเข้ามาต่อยอดในการทำเทปเพลงกับค่ายคีตาในภายหลัง  อาทิ แอนนา โรจน์รุ่งฤกษ์(บิ๊กแชมป์), อังศณา ช้างเศวต(แชมป์ออฟเดอะแชมป์), มาโนช ฤทธิ์เต็ม(บิ๊กแชมป์),วิระ บำรุงศรี, นรีกระจ่าง คันธมาศ, ยุ้ย ญาติเยอะ(สมอลล์แชมป์) เป็นต้น 

รายการได้รับรางวัลโทรทัศน์ทองคำ ประเภทผู้กำกับรายการดนตรีดีเด่น, รายการดนตรีปกิณกะชุดดีเด่น ประจำปี พ.ศ. 2529 และผู้ดำเนินรายการหญิงดีเด่น(ผุสชา โทณะวณิก) ประจำปี พ.ศ. 2530 รวมทั้งรางวัลเมขลา ประเภทผู้ดำเนินรายการหญิงดีเด่น ประจำปี พ.ศ. 2529

อ้างอิง
-------

1. ↑  นันทิกา, "บนหนทางระหว่างดวงดาว", นิตยสาร *ลลนา* ปักษ์แรก มีนาคม 2531, หน้า 120-122
2. ↑  สัมภาษณ์ วัชระ แวววุฒินันท์, "หลังเฟรมรายการ คอนเสิร์ต คอนเทสต์", นิตยสาร *ยู แอนด์ มี* พฤศจิกายน 2529, หน้า 10-12
3. ↑  แอนนา โรจน์รุ่งฤกษ์
4. ↑  ข้ามันลูกทุ่ง โดย เจนภพ จบกระบวนวรรณ[*ลิงก์เสีย*]
5. ↑  2528 บ้านหลังใหญ่ เจเอสแอล[*ลิงก์เสีย*]

แหล่งข้อมูลอื่น
---------------

* ม.ฤทธิ์เต็ม
**วันกองทัพเรือ** (อังกฤษ: Royal Thai Navy Day) ตรงกับวันที่ 20 พฤศจิกายน ของทุกปี

ในสมัยโบราณยังมิได้มีการแบ่งแยกกำลังรบทางเรือออกจากทางบก จวบจนรัชสมัยพระบาทสมเด็จพระจุลจอมเกล้าเจ้าอยู่หัว จึงเริ่มมีการแบ่งแยกกำลังรบทางเรือออกจากทางบก เมื่อครั้งเริ่มแรกตั้งกรมทหารเรือนั้น กิจการทหารเรือบางประเภทยังขาดบุคคลที่มีความรู้ความชำนาญ จำเป็นต้องจ้างชาวต่างประเทศเข้ามารับราชการตามตำแหน่งหน้าที่ต่างๆ อาทิ ผู้บังคับการเรือและผู้บัญชาการป้อมต่างๆ 

ต่อมาภายหลังวิกฤตการณ์ ร.ศ. 112 (พ.ศ. 2436) พระบาทสมเด็จพระจุลจอมเกล้าเจ้าอยู่หัว มีพระราชดำริว่า กิจการของทหารเรือเท่าที่อาศัยชาวต่างประเทศเข้ามาประจำตำแหน่งหน้าที่ต่างๆ นั้น ไม่อาจที่จะหวังในด้านการรักษาอธิปไตยของชาติได้ดีเท่ากับคนไทยเอง พระองค์มีพระราชประสงค์ให้จัดการศึกษาแก่ทหารเรือไทย ให้มีความรู้ความสามารถเพียงพอที่จะรับตำแหน่งหน้าที่ต่างๆ ในเรือแทนชาวต่างชาติที่จ้างไว้ต่อไป จึงทรงพระกรุณาโปรดเกล้าฯ ให้พลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ พระราชโอรส เสด็จไปทรงศึกษาวิชาการทหารเรือยังราชนาวีสหราชอาณาจักร

ภายหลังจากที่ทรงสำเร็จการศึกษาวิชาการทหารเรือ และกลับมารับราชการในกรมทหารเรือ พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้กรมทหารเรือ จัดการฝึกสอนวิชาการทหารเรือขึ้น โดยเริ่มตั้งโรงเรียนขึ้นครั้งแรกที่บริเวณอู่หลวงใต้วัดระฆัง ตรงข้ามท่าราชวรดิฐ สำหรับอบรมนายทหารชั้นประทวน หรือฝ่ายช่างกลและเดินเรือ ต่อมาในปี พ.ศ. 2434 ได้ตั้งโรงเรียนนายสิบขึ้น และในปี พ.ศ. 2440 ได้จัดตั้งโรงเรียนนายร้อยทหารเรือขึ้นอีกโรงเรียนหนึ่ง จนถึงปี พ.ศ. 2442 ได้จัดตั้งโรงเรียนนายเรือขึ้น สถานที่ตั้งโรงเรียนนายเรือครั้งแรก อยู่ที่วังนันทอุทยาน (สวนอนันต์) มีนาวาโทไซเดอลิน (Seidelin) เป็นผู้บังคับการโรงเรียนนายเรือคนแรก 

ต่อมาในปี พ.ศ. 2443 เมื่อสมเด็จพระเจ้าบรมวงศ์เธอ เจ้าฟ้ากรมจักรพรรดิพงศ์ สิ้นพระชนม์ พระราชวังเดิม กรุงธนบุรี ซึ่งเป็นที่ประทับได้ว่างลง พระบาทสมเด็จพระจุลจอมเกล้าเจ้าอยู่หัว ทรงพระกรุณาพระราชทาน พระราชวังเดิม กรุงธนบุรี ให้เป็นที่ตั้งของโรงเรียนนายเรือ ตั้งแต่วันที่ 23 กุมภาพันธ์ พ.ศ. 2443 เป็นต้นมา กับได้พระราชทานพระราชหัตถเลขาในสมุดเยี่ยมของโรงเรียน ความว่า 

> 
> **วันที่ ๒๐ พฤศจิกายน ร.ศ.๑๒๕ เราจุฬาลงกรณ์ ปร. ได้มาเปิดโรงเรียนนี้ มีความปลื้มใจ ซึ่งได้เหนการทหารเรือ มีรากหยั่งลงแล้ว จะเปนที่มั่นสืบต่อไปในภายน่า**[]
> 
> 
>

ดูเพิ่ม
-------

* กองทัพเรือไทย

อ้างอิง
-------

1. ↑  วารสารนาวิกศาสตร์,
เทวรูปพระแม่ธรณีจีน แบบศิลปะประเพณีจีน ณ ศาลเจ้าในไต้หวัน
**โฮ่วถู** (จีน: 后土; แปลตรงตัว: "Hòutǔ , จักรพรรดินีแห่งแผ่นดินโลก - Queen of the Earth") หรือ **โฮ่วถูเสิน** (后土神; "Hòutǔshén , เทพมารดรแห่งแผ่นดินโลก , Goddess Queen of the Earth"), หรือ **โฮ่วถูเนี่ยเนี้ย** ( Hòutǔ Niángniáng , ในภาษาจีน 厚土娘娘; "Deep Earth Lady" หรือ 后土娘娘; "Earth Queen Lady"), โดยทั่วไปมักออกนามว่า **ตี่บ้อ** ( Dimǔ , 地母; "แม่พระธรณี") หรือ**ตี่บ้อเนี่ยเนี้ย** ( Dimǔ Niángniáng , 地母娘娘; "เจ้าแม่นางพระธรณี - Lady Mother Earth"), ทรงเป็นเทพนารีแห่งพื้นดินและแผ่นดินโลกในศาสนาจีนท้องถิ่นและศาสนาเต๋าพร้อมทั้งเทพปกรณัมจีนและเป็นผู้กำกับดูแลพระภูมิเจ้าที่ (" ตี่จู๋เอี๊ยะ , Lord of Local Land")ทั้งปวงในแผ่นดินโลก พระองค์คือหนึ่งในจตุรเทวราชอันเป็นเทพสูงสุดรองจากตรีเทพบดีสูงสุดของศาสนาเต๋า[*ต้องการอ้างอิงเต็มรูปแบบ*]

ปฐมสักการบูชา
-------------

แม่พระธรณีจีนทรงได้รับสักการบูชาเป็นทางการแบบรัฐพิธีครั้งแรกโดยจักรพรรดิฮั่นเหวิน ณ ศาลเจ้าแม่พระธรณี (ในเขตเฟยอิ่ง, ปัจจุบันคือ เขตว่านหรง นครยฺวิ่นเฉิง, มณฑลชานซี) และแพร่หลายโดยทั่วไปในช่วงจักรพรรดิฮั่นอู่ใน 113 ปีก่อนคริสต์ศักราช

รูปภาพ
------

|  |  |  |  |  |
| --- | --- | --- | --- | --- |
| 

|  |
| --- |
| ศาลเจ้าของพระนางใน เจียซิ่ว (Jiexiu), มณฑลชานซี |
| ศาลเจ้าของพระนางใน เจียซิ่ว (Jiexiu), มณฑลชานซี  |

|  |
| --- |
| ป้ายอักษรนามสำหรับสักการะบูชา (Chinese:后土之神)ในเขตสุสานของจักรพรรดิซา ล็อง, จักรพรรดิเวียดนาม |
| ป้ายอักษรนามสำหรับสักการะบูชา (Chinese:后土之神)ในเขตสุสานของจักรพรรดิซา ล็อง, จักรพรรดิเวียดนาม  |

 |

ดูเพิ่ม
-------

* แม่พระธรณี
* เจ้าแม่ปฤถวี
* พระวสุธารา
* เจ้าแม่ธรณี
* เจ้าพ่อธรณี
* รายพระนามเทพแห่งแผ่นดิน
* เทวรูปจีน
* ศาลเจ้าจีน
* วัดจีน
* เจ้าแม่ภูมิเทพี


วิกิมีเดียคอมมอนส์มีสื่อที่เกี่ยวข้องกับ **เจ้าแม่ธรณีจีน**

อ้างอิง
-------

1. ↑  Yang, 135
2. ↑  Richard Wolff (2007). *The Popular Encyclopedia of World Religions*. Harvest House Publishers. p. 121. ISBN 978-0-7369-2007-0.
3. ↑  《道法會元卷之三》
4. ↑   中国文化科目认证指南. 华语教学出版社. Sinolingua. 2010. p. 63. ISBN 978-7-80200-985-1.
5. ↑  "Hou Tu - MSN Encarta". *MSN Encarta*. MSN. คลังข้อมูลเก่าเก็บจากแหล่งเดิมเมื่อ 29 August 2009. สืบค้นเมื่อ 10 November 2008.

แหล่งข้อมูลอื่น
---------------
**สเปนสมัยราชวงศ์ฮาพส์บวร์ค** เป็นศัพท์ทางประวัติศาสตร์นิพนธ์สมัยใหม่ หมายถึงสเปนในคริสต์ศตวรรษที่ 16 และ 17 (ค.ศ. 1516–1700) ซึ่งปกครองโดยกษัตริย์ในราชวงศ์ฮาพส์บวร์ค (ซึ่งยังปกครองดินแดนต่าง ๆ ในยุโรปกลางและตะวันออกด้วย) กษัตริย์สเปนภายใต้ราชวงศ์ฮาพส์บวร์ค (โดยเฉพาะพระเจ้าการ์โลสที่ 1 และพระเจ้าเฟลิเปที่ 2) นั้นถือเป็นจุดสูงสุดของพระราชอำนาจในการปกครองจักรวรรดิสเปน โดยควบคุมดินแดนต่าง ๆ ในกว่าห้าทวีปไว้ได้ รวมถึงอเมริกา อินเดียตะวันออก กลุ่มประเทศต่ำ เบลเยียม ลักเซมเบิร์ก และดินแดนต่าง ๆ ที่ในปัจจุบันคืออิตาลี ฝรั่งเศส และเยอรมนีในยุโรป รวมถึงจักรวรรดิโปรตุเกสตั้งแต่ ค.ศ. 1580 จนถึง ค.ศ. 1640 และดินแดนอื่น ๆ อีกอย่างเซวตาและออรานในแอฟริกาเหนือเป็นต้น ในประวัติศาสตร์สเปนถือว่ายุคนี้เป็น "ยุคแห่งการสำรวจ"

สเปนหรือ "เหล่าสเปน" หมายถึงดินแดนต่าง ๆ ของสเปนในทุกทวีปทั่วโลกนั้นสมัยนั้น ซึ่งกินอาณาเขตในคาบสมุทรไอบีเรียทั้งหมด รวมถึงราชอาณาจักรอารากอน กัสติยา เลออน นาวาร์ และตั้งแต่ ค.ศ. 1580 รวมราชอาณาจักรโปรตุเกสเข้ามาด้วย

การอภิเสกสมรสระหว่างสมเด็จพระราชินีนาถอิซาเบลที่ 1 แห่งกัสติยากับพระเจ้าเฟร์นันโดที่ 2 แห่งอารากอนใน ค.ศ. 1469 ส่งผลให้เกิดการรวมกันระหว่างสองราชบัลลังก์ กล่าวคือ กัสติยาและอารากอน ซึ่งนำไปสู่การรวมชาติสเปนโดยพฤตินัย และภายหลังจากเรกองกิสตารวมกับการพิชิตกรานาดาใน ค.ศ. 1492 และการพิชิตนาวาร์ใน ค.ศ. 1512–1529 พระสันตะปาปาอเล็กซานเดอร์ที่ 6 ได้ถวายพระราชสมัญญาแด่ทั้งสองพระองค์ว่า "พระมหากษัตริย์และพระราชินีคาทอลิก" ใน ค.ศ. 1494 และศัพท์ *ราชาธิปไตยคาทอลิก* (สเปน: *Monarquía Católica*) ยังคงใช้เรียกสถาบันพระมหากษัตริย์มาจนถึงสเปนสมัยราชวงศ์ฮาพส์บวร์ค

สเปนในสมัยต่อมาได้เป็นรัฐชาติตามกฎหมายภายหลังจากพระราชกฤษฎีกานูเอบาปลันตาใน ค.ศ. 1707 สืบเนื่องจากกรณีสวรรคตใน ค.ศ. 1700 ของพระเจ้าการ์โลสที่ 2 ผู้ซึ่งเป็นกษัตริย์พระองค์สุดท้ายจากราชวงศ์ฮาพส์บวร์ค นำไปสู่สงครามสืบราชบัลลังก์สเปน ต่อมาพระเจ้าเฟลิเปที่ 5 จากราชวงศ์บูร์บงได้รับพระราชบัลลังก์ไปและเริ่มเป็นศักราชใหม่ของการรวมเป็นชาติสเปน

ดูเพิ่ม
-------

* ราชาธิปไตยฮาพส์บวร์ค
* ประวัติศาสตร์สเปน

อ้างอิง
-------

1. ↑  Also known as Kingdom of Spain (Old Spanish: *Reyno de España* (often also spelled, *Eſpana*, *Eſpaña* or *Eſpanna*), Modern Spanish: *Reino de España*).

1. ↑  Monarchia Hispanica.google.com, Monarchia Hispaniae. digital.ub.uni.
2. ↑  Reyno de España, google.com
Flag depicting the Korean Peninsula

**ธงรวมเกาหลี**เป็นธงที่คิดขึ้นเพื่อใช้เป็นตัวแทนของทั้งประเทศเกาหลีเหนือและเกาหลีใต้ในการแข่งขันกีฬาระดับนานาชาติ เริ่มใช้ครั้งแรกเมื่อปี ค.ศ. 1991 โดยทั้งสองประเทศได้รวมทีมกีฬาของตนเข้าเป็นทีมเดียวในการเข้าร่วมการแข่งขันเทเบิลเทนนิสชิงแชมป์โลกครั้งที่ 41 ที่เมืองชิบะ ประเทศญี่ปุ่น และการแข่งขันฟุตบอลเยาวชนชิงแชมป์โลกครั้งที่ 6 ที่กรุงลิสบอน ประเทศโปรตุเกส

ประเทศเกาหลีเหนือและเกาหลีใต้ได้ร่วมเดินสวนสนามภายใต้ธงรวมเกาหลีในพิธีเปิดการแข่งขันกีฬาโอลิมปิกฤดูร้อน 2000 ที่เมืองซิดนีย์ ประเทศออสเตรเลีย, โอลิมปิกฤดูร้อน 2004 ที่กรุงเอเธนส์ ประเทศกรีซ, โอลิมปิกฤดูหนาว 2006 ที่เมืองโตริโน ประเทศอิตาลี และในการแข่งขันกีฬาเอเชียนเกมส์ 2006 ที่กรุงโดฮา ประเทศกาตาร์ อย่างไรก็ตาม ในการแข่งขันกีฬารายการดังกล่าว ทั้งสองประเทศจะแยกกันแข่งขันกีฬาในนามของชาติตนเอง ในโอลิมปิกฤดูร้อน 2008 ที่กรุงปักกิ่ง สาธารณรัฐประชาชนจีน คณะกรรมการจัดการแข่งขันกีฬาโอลิมปิกในครั้งนั้นได้วินิจฉัยว่าทั้งสองประเทศต้องเข้าร่วมแข่งขันแยกกันตามประเทศของตน ทำให้ในการแข่งขันโอลิมปิกฤดูร้อนครั้งนี้ไม่มีการใช้ธงรวมเกาหลี ธงรวมเกาหลีจะนำกลับมาใช้อีกครั้งในโอลิมปิกฤดูหนาว 2018 และ เอเชียนเกมส์ 2018.

ธงนี้ถือเป็นสัญลักษณ์ร่วมของทั้งเกาหลีเหนือและเกาหลีใต้ พื้นธงเป็นสีขาว ที่กลางธงเป็นรูปแผนที่คาบสมุทรเกาหลีสีฟ้า โดยรูปแผนที่ดังกล่าวได้รวมถึงเกาะเชจู ซึ่งตั้งอยู่ทางตะวันตกเฉียงใต้ของประเทศเกาหลีใต้ ในปี 2006 ทั้งสองประเทศได้ตกลงกันที่จะใช้รูปแผนที่ในธงซึ่งรวมถึงเกาะด๊อกโดด้วยอีกเกาะหนึ่ง อย่างไรก็ตาม ธงนี้มิได้สถานะเป็นธงอย่างเป็นทางการของทั้งสองประเทศแต่อย่างใด

ดูเพิ่ม
-------

* ธงชาติเกาหลีใต้
* ธงชาติเกาหลีเหนือ
* รายชื่อธงในประเทศเกาหลี
* คาบสมุทรเกาหลี
* การรวมชาติเกาหลี

อ้างอิง
-------

1. ↑  เก็บถาวร 2011-06-13 ที่ เวย์แบ็กแมชชีน 한국일보 : [니하오! 베이징] 한국 176번째, 북한은 177번째 입장 外
2. ↑  Sang-Hun, Choe (17 January 2017). "North and South Korean Teams to March as One at Olympics". Hong Kong. The New York Times. สืบค้นเมื่อ 17 January 2018.
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2004-10-12. สืบค้นเมื่อ 2010-04-21.

แหล่งข้อมูลอื่น
---------------

* North & South Korea, Sydney 2000 เก็บถาวร 2012-02-06 ที่ เวย์แบ็กแมชชีน (page on non-national Olympic flags)
* Relationship between South and North Korea in 1990s เก็บถาวร 2004-08-16 ที่ เวย์แบ็กแมชชีน
* Explanation and detailed design of the Korean Unification Flag (Japanese language)
* North, South Agree to Add Dokdo to the Korean Unification Flag เก็บถาวร 2004-10-12 ที่ เวย์แบ็กแมชชีน (News in Korean)
* Korean Unification Studies เก็บถาวร 2007-12-09 ที่ เวย์แบ็กแมชชีน